# FAU-møte Haukedalen skole mandag 22.oktober

Tilstede: Jannicke Igland (avtroppende leder), Therese Christine Hjortland (1A), Cecilie Nordanger (1B), Stine Beate Balevik (2B), Anette Thorsheim (3B), Stefan Manger (3C), Sigrid F.Valand (4A), Pia Agneta Oskarsson (4B), Randi Eikemo (5A), Rune With (5B), Silje Bremerthun (6B), Rinn E. Aadland (7A)

Ikke tilstede: Trine Knappskog (2A), Kristin Hannevik Fyhn (3A), Tanja Hoel (6A), Siri Dueland Sivertsen (7B)

**Saksliste:**

1. Presentasjonsrunde: Alle presenterte seg og fortalte litt om seg selv.
2. Konstituering: Randi Eikemo fortsetter som kasserer et år til. Therese Christine Hjortland meldte seg som nestleder. Det viste seg å være vanskelig å velge en ny leder. De som ikke har vært med i FAU før følte at de var for uerfarne for vervet og ønsker å ha litt mer erfaring med hva det vil si å være med i FAU før de eventuelt kan ta på seg et lederverv. Av de litt mer erfarne er Pia allerede leder for TV-aksjonen og Stefan vil få mye jobb med nærmiljøanlegget dette året og Randi er kasserer. De ønsker derfor ikke å være leder i tillegg. Siden det var fire som ikke møtte opp og noen av disse har erfaring fra FAU ble vi enige om å utsette valg av leder til neste møte. Valg av sekretær blir også utsatt til neste møte. Nestleder har fått nøkkel til skolen av Jannicke Igland og får ansvar for å gi denne videre til den nye lederen.
3. Innmeldte saker:
- Vi har fått inn en sak fra foreldre i 3C som har uttrykt bekymring i forhold til kaféordningen ved SFO. Det er sosiale problemer blant jentene i to av klassene på tredje trinn og noen jenteforeldre føler at kaféordningen er med på å forsterke klikkdannelser og utestenging og at ordningen derfor kan være sårbar for enkelte. Det er uttrykt bekymring for at noen kanskje kan vegre seg for å gå og spise dersom de ikke har noen å spise med. Det er viktig at SFO er klar over sosiale problemer i klassene slik at de kan følge med på om noen føler seg utenfor i måltidsituasjonene og også ellers på SFO. I tillegg ser det ut til at det ikke alltid er god struktur på å følge opp at alle barna får spist i tide. FAU ser at det helt klart er mange positive sider ved kaféordningen også, for eksempel at barna er mer frie til å spise når de faktisk er sultne. Vi ble enige om å invitere SFO-leder på et møte for å informere generelt om SFO-hverdagen. Da kan også kaféordningen tas opp og vi kan spørre om det er ønskelig å gjennomføre en spørreundersøkelse for å finne ut om kaféordningen bør forbedres.
- En far i 2A har meldt inn at FAU burde gjøre noe i forhold til utbyggingen som foregår ved skolen. Barna har mistet fine lekeområder i skogen og han føler at utbyggerne bør gi noe tilbake til barna som erstatning for områdene de har mistet. Han nevner spesielt at vi bør sørge for at bekken fortsatt blir tilgjengelig for barna i friminuttene. Stefan har allerede vært i kontakt med ByBo i forbindelse med Nærmiljøanlegget og de har uttrykt interesse for å være med å bidra med noe der.
4. Eventuelt:
- Stefan fortsetter å jobbe med nærmiljøsaken sammen med Rune With. Therese skal også være med å bidra siden hun har erfaring som politiker i Bystyret. Saken skal opp i Bystyret 31.januar 2019 og vi vil få anledning til å holde et 5-minutters innlegg på et møte i komité for barnehage, skole og idrett når saken skal behandles der i løpet av høsten. Rektor vil også være med på dette møtet.
- Barna har veldig lite å leke med på skoleplassen i friminuttene. Spesielt de som ikke liker å spille fotball. Det er mulig å søke Sparebanken Vest om midler til lekeapparater. Her kan utbyggingen og tap av skogen som lekeområde brukes som argument. Dette blir tatt opp som egen sak på neste møte.
5. Dato for neste møte: Mandag 5.november kl 19.30 på lærerrommet. Da blir konstituering hovedsak. I tillegg må det velges komité og dato for refleksaksjon. Jannicke Igland sender ut innkalling siden det ikke er valgt ny leder enda, men stiller ikke på neste møte